
Περί  τοϋ  άγιου  Έπιφανίου  επισκόπου  Κύπρου, 


α'.  Διηγήσατο  ό  άγιος  Έπιφάνιος  ό  επίσκοπος,  δτι  έπΙ  τοϋ  μακαρίου 
Αθανασίου  τοϋ  μεγάλου,  κορώναι  περιϊπτάμεναι  τό  τοϋ  Σεράπιδος  ιερόν,  εκραζον 
άπαύ  65.164  στως,  Κράς,  Κράς.  ΚαΙ  προστάντες  έπι  τον  μακάριον  Αθανάσιον  οί 
Έλληνες,  έκραξαν  Κακόγηρε,  είπε  ήμΐν  τί  κράζουσιν  αί  κορώναι.  ΚαΙ  άποκριθείς 
είπεν  Αί  κορώναι  κράζουσι,  Κράς,  Κράς·  τό  δε  Κράς  τη  Αύσωνίων  φωνή  αΰριόν  έστι 
καί  προσετίθει,  δτι  Αύριον  δψεσθε  την  δόξαν  τοϋ  Θεοϋ.  Καί  έξης  ήγγέλθη  ό  θάνατος 
τοϋ  Ίουλιανοϋ  βασιλέως.  Καί  τούτου  γενομένου,  συνδραμόντες  κατέκραζον  τοϋ 
Σεράπιδος,  λέγοντες·  Έάν  ούκ  ήθελες  αυτόν,  τί  έλάμβανες  τα  αύτοϋ; 


β'.  'Ο  αύτός  διηγήσατο,  δτι  ήν  τις  ήνίοχος  κατά  τήν  Αλεξανδρέων,  δς  ήν 
μητρός  Μαρίας  υίός.  Ούτος  ίππικοϋ  έπιτελουμένου  κατέπεσεν  είτα  άναστάς 
παρήλθε  τόν  καταβεβληκότα,  καί  ένίκησε.  Καί  τό  πλήθος  άνεβόησεν  'Ο  Υίός  Μαρίας 
πέπτωκε  καί  έγήγερται  καί  ένίκησε.  Ταύτης  έτι  τής  φωνής  λεγομένης,  ένέπεσεν  ή 
περί  τοϋ  ίεροϋ  τοϋ  Σεράπιδος  φήμη  τώ  πλήθει,  δτι  ό  μέγας  Θεόφιλος  άνελθών,  τό 
τοϋ  Σεράπιδος  κατέστρεψεν  εϊδωλον,  καί  τοϋ  ναοϋ  γέγονεν  εγκρατής. 


γ'.  Έδηλώθη  τώ  μακαρίω  Έπιφανίω  τώ  έπισκόπω  Κύπρου  παρά  τοϋ  άββά  τής 
μονής  ής  είχεν  έν  Παλαιστίνη,  δτι  Εύχαΐς  σου  ούκ  ήμελήσαμεν  τοϋ  κανόνος  ήμών, 
άλλά  μετά  σπουδής  καί  τήν  τρίτην  καί  τήν  εκτην  καί  τήν  έννάτην  έπιτελοϋμεν.  'Ο  δέ 
καταγνούς  αύτών,  έδήλωσεν  αύτοϊς  λέγων,  δτι  Φανεροί  έστε  άμελοϋντες  τάς  άλλας 
ώρας  τής  ήμέρας  άργοϋντες  άπό  τής  εύχής.  Δει  γάρ  τόν  άληθινόν  μοναχόν 
άδιαλείπτως  έχειν  τήν  εύχήν  καί  τήν  ψαλμωδίαν  έν  τή  καρδία  αύτοϋ. 


δ'.  Έπεμψέ  ποτέ  ό  άγιος  Έπιφάνιος  πρός  τόν  άββάν  'Ιλαρίωνα,  παρακαλών 
αύτόν,  καί  λέγων  Δεϋρο,  ίδωμεν  έαυτούς  πρό  τοϋ  έξελθεΐν  ήμάς  άπό  τοϋ  σώματος· 
καί  παραγενομένου  αύτοϋ,  έχάρησαν  μετ'  άλλήλων.  Έσθιόντων  δέ  αύτών,  ήνέχθη 
πετεινόν.  Καί  λαβών  ό  επίσκοπος  έδωκε  τώ  άββά  'Ιλαρίωνι.  Καί  λέγει  αύτώ  ό  γέρων 
Συγχώρησόν  μοι,  δτι  έξ  ού  έλαβον  τό  σχήμα,  ούκ  έφαγον  θϋμα.  Καί  λέγει  αύτώ  ό 
έπίσκοπος·  Έγώ  δέ  έξ  ού  έλαβον  τό  σχήμα,  ούκ  άφήκά  τινα  κοιμηθήναι  έχοντα  κατ' 
έμοϋ,  ούδέ  έγώ  έκοιμήθην  έχων  κατά  τινός.  Καί  λέγει  αύτώ  ό  γέρων  Συγχώρησόν 
μοι,  δτι  ή  σή  πολιτεία  μείζων  έστί  τής  έμής. 


ε.  'Ο  αύτός  έλεγεν,  δτι  ή  είκών  τοϋ  Χριστοϋ  Μελχισεδέκ,  τήν  ρίζαν  τών 
Ιουδαίων  εύλόγησε  τόν  Αβραάμ·  πολλώ  πλέον  αύτή  ή  άλήθεια  ό  Χριστός,  εύλογεΐ 
καί  άγιάζει  πάντας  τούς  πιστεύοντας  είς  αύτόν. 


ς  '.  'Ο  αύτός  έλεγεν  'Η  Χαναναία  βοά  καί  άκούεται·  καί  ή  αίμόρρους  σιωπά 
καί  μακαρίζεται·  ό  δέ  Φαρισαίος  κράζει  καί  κατακρίνεται·  ό  τελώνης  ούδέ  άνοίγει  τό 
στόμα  καί  άκούεται. 


ζ'.  'Ο  αύτός  έλεγεν,  δτι  Δαβίδ  ό  προφήτης,  έν  άωρία  ηύχετο,  μεσονύκτιον 
έξηγείρετο,  πρό  τοϋ  δρθρου  παρεκάλει,  δρθρου  παρίστατο,  πρωίας  έδέετο,  έσπέρας 
καί  μεσημβρίας  ίκέτευε,  καί  διά  τοϋτο  έλεγεν  'Επτάκις  τής  ήμέρας  ήνεσά  σε.  η'.  Είπε 
πάλιν,  δτι  άναγκαία  τών  Χριστιανών  βιβλίων  ή  κτήσις  τοΐς  έχουσι.  Καί  αύτή  γάρ 

καθ'  έαυτήν  των  βιβλίων  ή  δψις,  οκνηρότερους  ημάς  προς  την  αμαρτίαν  εργάζεται, 
και  προς  δικαιοσύνην  μάλλον  διανίστασθαι  προτρέπεται. 

θ'.  Είπε  πάλιν,  δτι  μεγάλη  άσφάλεια  προς  τό  μη  άμαρτάνειν,  τών  Γραφών  ή 
άνάγνωσις. 

ι.  Είπε  πάλιν,  δτι  μέγας  κρημνός  και  βαθύ  βάραθρον,  τών  Γραφών  ή  άγνοια. 

ια'.  Είπε  πάλιν,  δτι  μεγάλη  προδοσία  σωτηρίας,  τό  μηδένα  τών  θείων  νόμων 
είδέναι. 


ιβ'.  'Ο  αύτός  ελεγεν,  δτι  τα  τών  δικαίων  αμαρτήματα  περί  τα  χείλη  έστί,  τα  δε 
τών  άσεβών,  εξ  όλου  τού  σώματος.  Όθεν  ψάλλει  Δαβίδ·  Θοϋ,  Κύριε,  φυλακήν  τώ 
στόματί  μου,  καΐ  θύραν  περιοχής  περί  τα  χείλη  μου·  Καί·  Είπα,  Φυλάξω  τάς  οδούς 
μου,  τού  μη  άμαρτάνειν  με  εν  γλώσση  μου. 


ιγ'.  'Ο  αύτός  ήρωτήθη,  Αιατί  δέκα  μεν  είσιν  αί  νομικαί  έντολαΐ,  εννέα  δε  οί 
μακαρισμοί;  καΐ  έφη·  Ισάριθμος  τών  Αιγυπτιακών  μαστίγων  ό  Δεκάλογος·  τριπλής 
δε  Τριάδος  είκών,  ή  τών  μακαρισμών  άρίθμησις. 


ιδ'.  Ήρωτήθη  ό  αύτός,  εί  άρκεΐ  είς  δίκαιος  δυσωπήσαι  τόν  Θεόν,  καΐ  έφη·  Ναι, 
αύτός  γάρ  είπεν  Ερευνήσατε  ένα  ποιοΰντα  κρίμα  καΐ  δικαιοσύνην,  καΐ  'ίλεως  έσομαι 
παντί  τώ  λαώ. 


ιε'.  'Ο  αύτός  είπεν,  δτι  ό  Θεός  τοΐς  μεν  άμαρτωλοΐς  και  τό  κεφάλαιον 
παραχωρεί  μετανοοΰσιν,  ώς  τή  πόρνη  και  τώ  τελώνη·  τούς  δε  δικαίους  άπαι  65.168 
τεΐ  καΐ  τόκους.  ΚαΙ  τοϋτό  έστιν  δ  τοΐς  άποστόλοις  ελεγεν,  δτι  Έάν  μή  περισσεύση  ή 
δικαιοσύνη  ύμών,  πλέον  τών  γραμματέων  καΐ  Φαρισαίων,  ού  μή  είσέλθητε  είς  τήν 
βασιλείαν  τών  ούρανών. 


ις '.  ’Έλεγε  δε  και  τούτο,  δτι  ολίγον  πάνυ  τάς  δικαιοσύνας  ό  Θεός  πωλεϊ  τοΐς 
άγοράζειν  σπουδάζουσι·  μικρού  κλάσματος  άρτου,  εύτελούς  ίματίου,  ψυχρού 
ποτηρίου,  ενός  οβολού,  ιζ'.  Προσετίθει  δε  και  τούτο,  δτι  παρ'  άνθρώπω  δανειζόμενος 
άνθρωπος  διά  πενίαν,  ή  χρείαν  εύπορίας,  καΐ  άποδιδούς  χάριτας  μεν  όμολογεΐ, 
κρύφα  δε  άποδίδωσιν  αίσχυνόμενος.  'Ο  δέ  δεσπότης  Θεός  τό  άνάπαλιν  κρυφή 
δανειζόμενος  ένώπιον  άγγέλων  καΐ  άρχαγγέλων  καΐ  δικαίων  άποδίδωσιν. 

